એક વીડિયો ક્લિપને કારણે જોરદાર ચર્ચા જામી છે કે મહેન્દ્ર સિંહ ધોનીએ હવે આંતરરાષ્ટ્રીય ક્રિકેટમાંથી નિવૃત્ત થઈ જવું જોઈએ. આ વિકેટકીપર અને ભૂતપૂર્વ કેપ્ટન ટેસ્ટક્રિકેટમાંથી તો નિવૃત્ત થઈ ચૂક્યો છે. વન-ડે અને ટ્વેન્ટી-20 ક્રિકેટમાં હજી રમે છે. ઈંગ્લેન્ડ સામેની વન-ડે સિરીઝ ભારત 1-2થી હારી ગયું. એ મેચોમાં ધોની જે ધીમી ગતિએ રમ્યો એને કારણે ઘણા લોકો નારાજ થયા જ હતા ત્યાં સિરીઝની નિર્ણાયક મેચ પૂરી થયા બાદ પેવિલિયનમાં પાછા ફરતી વખતે ધોનીએ અમ્પારો પાસેથી બોલ લીધો એ વીડિયો ઝલકે એવી અફવાઓ ઉડાડી છે કે ધોની નિવૃત્ત થઈ રહ્યો છે એનો આ સંકેત છે.